Ciutadella de Menorca
Store norske leksikon,Geografi,Verdens geografi,Europa,Spanias geografi
Ciutadella de Menorca er en by i Spania som ligger på vestkysten av øya Menorca i øygruppen Islas Baleares (Balearene). Innbyggertallet er 29 200 (2018).
Byen ble grunnlagt av kartagerne, og ble senere erobret av araberne. Under kong Alfons 2. kom byen inn under kongeriket Aragon. I 1558 ble byen angrepet og ødelagt av tyrkerne.Næringslivet er i stor grad basert på tjenestesektoren, skoindustri og smykkeproduksjon. Byen har en naturlig fiskehavn, og er kjent for sitt sjarmerende bysentrum i gamlebyen, strendene samt nærliggende naturlige grotter (Cova d'en Xoroi). Ciutadella de Menorca har en gotisk katedral fra 1287. Les mer i Store norske leksikon Spanias geografi